section_heading: Zemljopisne karakteristike
paragraph_text: Kako je klima na otocima izuzetno blaga (prosječna mjesečna temperatura varira od 7 do 16 °C) - flora i fauna je sasvim drugačija od one na engleskom kopnu. Ondje rastu brojne suptropske biljke, a po stijenama hridi i otočića žive tuljani. Brojne se ptice gnjezde po otocima, među njima i rijetka vrsta čigre (Sterna dougallii) i Mali zovoj (Puffinus puffinus).